Document ID: 31993D0025

KOMISSION PÄÄTÖS,
tehty 11 päivänä joulukuuta 1992,
tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa (93/25/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen liitteessä olevan IV luvun IV.2 kohdan,
sekä katsoo, että
terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(2) liitteessä olevan I luvun 1 kohdan b ja c alakohdassa tarkoitetuilta alueilta pyydetyt simpukat ja merikotilot voivat olla vaaraksi kuluttajalle, mikäli niitä ei ole käsitelty asianmukaisella tavalla,
Espanja ja Yhdistynyt kuningaskunta ovat esittäneet käsittelyjä, joilla pyritään estämään patogeenisten organismien kehittyminen simpukoissa ja merikotiloissa,
nämä käsittelyt ovat riittäviä tuotteiden terveyden varmistamiseksi, ja sen vuoksi ei ole tarpeen ennalta turvautua tuotteiden puhdistamiseen tai uuteen paikkaan sijoittamiseen, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään tämän päätöksen liitteessä olevat käsittelyt, joilla pyritään estämään patogeenisten mikro-organismien kehittyminen simpukoissa ja merikotiloissa, jotka on pyydetty direktiivin 91/492/ETY liitteessä olevan I luvun 1 kohdan b ja c alakohdassa tarkoitetuilta alueilta ja joita ei ole ennen markkinoille saattamista sijoitettu uuteen paikkaan eikä puhdistettu.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä joulukuuta 1992.

Labels: 0
3
17
6